b'\n_START_ARTICLE_\nEuropos angli\xc5\xb3 ir plieno bendrija\n_START_PARAGRAPH_\nEuropos angli\xc5\xb3 ir plieno bendrija (angl. European Coal and Steel Community)\xc2\xa0\xe2\x80\x93 viena i\xc5\xa1 Europos bendrij\xc5\xb3, veikusi 1951\xe2\x80\x932002\xc2\xa0m. B\xc5\xabstin\xc4\x97\xc2\xa0\xe2\x80\x93 Liuksemburgas.\n_START_SECTION_\nIstorija\n_START_PARAGRAPH_\n\xc4\xaesteigta 1951\xc2\xa0m. Pary\xc5\xbeiaus sutartimi Belgijos, Italijos, Liuksemburgo, Olandijos, Pranc\xc5\xabzijos ir VFR._NEWLINE_Steigimo id\xc4\x97jos autorius\xc2\xa0\xe2\x80\x93 Pranc\xc5\xabzijos u\xc5\xbesienio reikal\xc5\xb3 ministras R. \xc5\xa0umanas. Pagrindinis bendrijos tikslas buvo sukurti bendr\xc4\x85j\xc4\x85 angli\xc5\xb3 ir plieno rink\xc4\x85, panaikinti kiekybinius apribojimus, muitus ir mokes\xc4\x8dius._NEWLINE_Angli\xc5\xb3 ir plieno rinkos administravimas perduotas Vyriausiajai valdybai, sudarytai i\xc5\xa1 valstybi\xc5\xb3 nari\xc5\xb3 vyriausyb\xc4\x97ms nepavald\xc5\xbei\xc5\xb3 tarptautini\xc5\xb3 tarnautoj\xc5\xb3. 1967\xc2\xa0m. \xc4\xafsigaliojus Sujungimo sutar\xc4\x8diai, EAPB pagrindin\xc4\x97mis institucijomis tapo Europos Komisija, Europos S\xc4\x85jungos Taryba, Europos parlamentas ir Europos Teisingumo Teismas. 2002\xc2\xa0m. pasibaigus Pary\xc5\xbeiaus sutarties galiojimui, visas turtas ir finansiniai \xc4\xafsipareigojimai perduoti ES, o vietoje EAPB \xc4\xafkurtas Angli\xc5\xb3 ir plieno sektori\xc5\xb3 tyrim\xc5\xb3 fondas.'